b'\n_START_ARTICLE_\nNarodni park D\xc5\xbeigme Dord\xc5\xbei\n_START_SECTION_\nRastlinstvo in \xc5\xbeivalstvo\n_START_PARAGRAPH_\nPark zagotavlja zato\xc4\x8di\xc5\xa1\xc4\x8de za 37 znanih vrst sesalcev, vklju\xc4\x8dno z ve\xc4\x8d ogro\xc5\xbeenimi in ranljivimi vrstami, kot  so npr.: takin, sne\xc5\xbeni leopard, dimasti leopard (Neofelis nebulosa), bengalski tiger (Panthera tigris tigris), baral (Pseudois nayaur) ali himalajska modra ovca (Pseudois nayaur), \xc4\x8drni mo\xc5\xa1usni jelen (moschus fuscus), himalajski \xc4\x8drni medved (Ursus thibetanus laniger), ma\xc4\x8dji panda, volk (Ussuri dhole) in azijski linsang.. Prav tako je dom indijskega leoparda (Panthera pardus fusca), tara (Capricornis thar), zambarja (Rusa unicolor), jelena mutnjaka, gorala, svizca (Marmota himalayana), \xc5\xbevi\xc5\xbega\xc4\x8da (Ochotona himalayana) in ve\xc4\x8d kot 300 vrst ptic. Je tudi edini park v Butanu, v katerem skupaj \xc5\xbeivijo nacionalna \xc5\xbeival takin, cvet (modri mak - Meconopsis betonicifolia), ptica (krokar \xe2\x80\x93 Corvus corax) in drevo (cipresa).[\n_START_SECTION_\nKultura\n_START_PARAGRAPH_\nV parku so tudi obmo\xc4\x8dja kulturnega in gospodarskega pomena. Gora D\xc5\xbeomolhari in gora D\xc5\xbeit\xc4\x8du Drake sta \xc4\x8da\xc5\xa1\xc4\x8deni kot domovi lokalnega bo\xc5\xbeanstva. Utrdbe Lingshi dzong in Gasa dzong so obmo\xc4\x8dja zgodovinskega pomena. Reke Mo \xc4\x8chu, Vangdi \xc4\x8chu in Pa \xc4\x8chu imajo svoje izvire v ledeni\xc5\xa1kih jezerih, ki so v parku.\n_START_SECTION_\nLedeniki\n_START_PARAGRAPH_\nNarodni park D\xc5\xbeigme Dord\xc5\xbei zajema ve\xc4\x8dino severnega okro\xc5\xbeja Gasa, vklju\xc4\x8dno z ve\xc4\x8dino va\xc5\xa1kih skupnosti Lunana in Laja gewog. Te gewogi so mesto nekaterih najbolj opaznih in negotovih ledenikov Butana. Ti ledeniki so se v zgodovini precej odtajali, kar je povzro\xc4\x8dilo smrtonosne in destruktivne poplave ledeni\xc5\xa1kih jezer. Glavni med ledeniki in ledeni\xc5\xa1kimi jezeri v parku so Thorthormi , Luggje  in Teri Kang . Kot dopu\xc5\xa1\xc4\x8dajo letni \xc4\x8dasi, delavci v parku delajo, da bi zni\xc5\xbeali nivo vode in s tem ubla\xc5\xbeili nevarnost poplavljanja v ni\xc5\xbejem toku.'